Title: wetten.nl - Regeling - Ynstellingsbeslút Konsultatyf Orgaan Frysk 2010 - BWBR0027231

Source: https://wetten.overheid.nl/BWBR0027231/

Content:
{"title": "wetten.nl - Regeling - Ynstellingsbesl\u00fat Konsultatyf Orgaan Frysk 2010 - BWBR0027231", "content": "Ynstellingsbesl\u00fat Konsultatyf Orgaan Frysk 2010\n\nDe Minister fan Ynl\u00e2nske Saken en Keninkryksrelaasjes,\n\nMei it each op k\u00east 7, fjirde lid, fan it Europeesk H\u00e2nfest foar regionale talen of\n                                    talen fan minderheden (Trb. 1993, 1 en 199; 1998, 20);\n\nMei it each op it Ramtferdrach oangeande it beskermjen fan nasjonale minderheden (Trb.\n                                    1995, 73 en 197; 2005, 77);\n\nMei it each op k\u00east 9, tsiende lid, fan de Bestjoers\u00f4fspraak Fryske taal en kultuer\n                                    2001 (Stcrt. 2001,125);\n\nBesl\u00fat:\n\nDer is in konsultatyf orgaan foar de Fryske taal en kultuer, hjirnei te neamen: it\n                                    KO Frysk.\n\n1 It KO Frysk hat as taak om oan de Minister fan Ynl\u00e2nske Saken en Keninkryksrelaasjes\n                                          te rapportearjen oer it ferlet en de winsken oangeande de Fryske taal en kultuer yn\n                                          gearhing mei it Europeesk H\u00e2nfest foar regionale talen of talen fan minderheden en\n                                          mei it Ramtferdrach oangeande it beskermjen fan nasjonale minderheden.\n\n2 It KO Frysk hat fierders as taak om oan de Minister fan Ynl\u00e2nske Saken en Keninkryksrelaasjes\n                                          advys \u00fat te bringen oer de \u00fatfiering fan de Bestjoers\u00f4fspraak Fryske taal en kultuer\n                                          2001 en fan de \u00fatfieringskonvenanten; soks yn gearhing mei it Europeesk H\u00e2nfest en\n                                          it Ramtferdrach d\u00ear\u2019t yn it earste lid op doeld wurdt.\n\n1 It KO Frysk bestiet \u00fat fiif leden, d\u00ear\u00fbnder in foarsitter en in vice-foarsitter.\n\n2 De foarsitter, vice-foarsitter en oare leden fan it KO Frysk wurde, op foardracht\n                                          fan dit orgaan, troch de Minister fan Ynl\u00e2nske Saken en Keninkryksrelaasjes beneamd\n                                          foar in tiidrek fan op syn heechsten fjouwer jier.\n\n3 By it beneamen fan de foarsitter en de vice-foarsitter en by it beneamen fan de oare\n                                          leden fan it KO Frysk wurdt rekken h\u00e2lden mei itjinge dat bepaald is yn k\u00east 12, tredde lid, fan de Ramtwet advyskolleezjes.\n\n4 It KO Frysk kin waarnimmers talitte.\n\n1 Foar syn wurksumheden kriget de foarsitter fan it KO Frysk in fergoeding fan \u20ac 220,-\n                                          de gearkomste.\n\n2 Foar harren wurksumheden krije de leden fan it KO Frysk dy\u2019t d\u00earfoar yn \u2019e beneaming\n                                          komme, in fergoeding fan \u20ac 170,\u2013 de gearkomste.\n\n3 De Minister fan Ynl\u00e2nske Saken en Keninkryksrelaasjes fergoedet oan de leden fan it\n                                          KO Frysk de reiskosten op basis fan iepenbier ferfier earste klas of op basis fan\n                                          eigen ferfier, makke foar it bywenjen fan gearkomsten foar it KO Frysk, s\u00fbnder dat\n                                          d\u00ear bewiisstikken fan oerlein hoege te wurden.\n\n4 De fergoeding fan eigen ferfier berint de hichte fan it bedrach lykas neamd yn k\u00east 2 fan de Reisregeling binnenl\u00e2n.\n\n1 Ta skriuwer fan it KO Frysk wurdt beneamd: de skriuwer fan it Berie foar it Frysk.\n\n2 It KO Frysk wurdt yn syn wurksumheden bystien troch it buro fan it Berie foar it Frysk.\n\nIt KO Frysk fiert de taken dy\u2019t yn k\u00east 2 neamd wurde, \u00fat op gr\u00fbn fan in twajierliks wurkprogram, dat yn nau oerlis mei it\n                                    ministearje fan Ynl\u00e2nske Saken en Keninkryksrelaasjes opsteld wurdt.\n\nIt behear fan de stikken dy\u2019t ferb\u00e2n h\u00e2lde mei de wurksumheden fan it KO Frysk bart\n                                    yn oerstimming mei de behearregels, op gr\u00fbn fan de Argyfwet 1995 en it Argyfbesl\u00fat 1995. De oanbelangjende stikken wurde nei be\u00ebinigjen fan de wurksumheden opburgen yn it\n                                    argyf fan it ministearje fan Ynl\u00e2nske Saken en Keninkryksrelaasjes.\n\nIt Instellingsbesluit consultatief orgaan Friese Taal wurdt ynlutsen.\n\nDit besl\u00fat giet yn op de twadde dei nei de datum fan \u00fatjefte fan de Staatscourant\n                                    d\u00ear\u2019t it yn pleatst wurdt.\n\nDit besl\u00fat wurdt oanhelle as: Ynstellingsbesl\u00fat Konsultatyf Orgaan Frysk 2010.\n\nDit besl\u00fat wurdt mei de taljochting yn de Nederl\u00e2nske taal en de Fryske taal yn de\n                                       Staatscourant publisearre.\n\nIn \u00f4fskrift fan dit besl\u00fat wurdt stjoerd oan de Algemiene Rekkenkeamer en oan it KO\n                                       Frysk.\n\nMinister\n\nG. ter Horst"}